Mange fryktet døde etter forlis ved Indonesia
Det var mellom 150 og 170 mennesker, de fleste fra Sri Lanka og Iran, om bord i båten da den gikk ned i høy sjø tirsdag kveld. Rundt 100 er hittil funnet i live av fiskere i området. Indonesiske myndigheter har iverksatt en redningsoperasjon, ifølge Australias hovedredningssentral.Hundrevis av mennesker har druknet under forsøk på å nå Australia for å søke asyl de siste årene. I forrige uke gjorde Australias statsminister Kevin Rudd det klart at landet ikke lenger vil ta imot asylsøkere, og at alle som blir oppbrakt, vil bli sendt videre til Papua Ny-Guinea.
Opptil 60 mennesker kan ha mistet livet da en båt full av asylsøkere sank utenfor den indonesiske øya Java tirsdag.